OzLabs/hebrew-wiki-articles huggingface dataset:
סיטקי

סיטקי (באנגלית: Siteki) היא עיירה הנמצאת במזרח אסוואטיני ומשמשת כבירת מחוז לובומבו.

== גאוגרפיה ==
העיירה ממוקמת כ־14 קילומטרים מהגבול עם מוזמביק, כ־36 קילומטרים מהעיר ביג בנד וכ־80 קילונטרים מבירת המדינה, מבבנה.

== דמוגרפיה ==
נכון לשנת 2013, בעיירה מתגוררים 6,381 תושבים. בשנת 1966 מנתה העיירה 1,457 תושבים ובשנת 1956 מנתה 612 תושב.

קטגוריה:אסוואטיני: ערים
יגאל קליין

יגאל קליין (נולד ב-1978) הוא מזכ"ל תנועת בני עקיבא.

==ביוגרפיה==
נולד בפריז. בגיל שנתיים עלה לישראל עם משפחתו, והתגורר בשכונת גילה בירושלים, שם היה פעיל בתנועת בני עקיבא, והיה ממקימי סניף גוננים של התנועה. למד בישיבת שבי חברון ושרת בחיל התותחנים. השלים תואר ראשון במינהל ובמדיניות ציבורית במכללת ספיר, שם עבר גם קורס דירקטורים, ותואר שני במדעי היהדות בקריה האקדמית אונו.
היה רכז הנוער בקריית ארבע, מנהל חינוכי בפרויקט "יחד" של רשת אור תורה סטון, וחבר בוועד המנהל של תוכנית "לחיות יחד" של קרן לאוטמן וכחבר מטה ויועץ אסטרטגי בכיר במנהלת הזהות היהודית מטעם חברת האסטרטגיה Deloitte.

בתחילת העשור השני של המאה ה-21 הצטרף לסגל בני עקיבא. שימש כרכז ההדרכה של מחוז ירושלים, ובהמשך כרכז ההדרכה הארצי. מאז שנת 2020 שימש כסמזכ"ל חינוך בתנועה. באפריל 2022 נבחר על ידי ועדת האיתור להחליף את יאיר שחל בתפקיד המזכיר הכללי (מזכ"ל) של התנועה, והמינוי אושר על ידי מליאת ההנהלה הארצית של התנועה. ב-1 בספטמבר של אותה שנה נכנס לתפקידו.

נשוי ליעל, מנהלת בית ספר, ואב לחמישה. התגורר במעלה חבר, שם כיהן כיו"ר היישוב. בשנת 2024 עבר עם משפחתו לתל אביב.

==קישורים חיצוניים==
* 

==הערות שוליים==

קטגוריה:ישראלים ילידי צרפת
קטגוריה:בוגרי ישיבת שבי חברון
קטגוריה:מזכ"לי בני עקיבא
קטגוריה:עולים לאחר קום המדינה
קטגוריה:בוגרי המכללה האקדמית ספיר
קטגוריה:בוגרי הקריה האקדמית אונו
קטגוריה:מעלה חבר: אישים
קטגוריה:גילה: אישים
קטגוריה:ישראלים שנולדו ב-1978
דברים בלחש

דברים בלחש הוא אלבום הבכורה של כנסיית השכל, שיצא בשנת 1993 על ידי חברת התקליטים נענע דיסק.
השיר החותם את האלבום, "רעפים", הופיע עוד קודם באלבום האוסף "אוסף נענע מספר 2", שיצא בשנת 1991. 
בין השירים הבולטים באלבום: "אני מאמין", "השיר מהגן", "דברים בלחש".

== רשימת השמעה ==

== משתתפים ==
* יורם חזן - שירה, גיטרה אקוסטית, סקסופון
* רן אלמליח - בס, גיטרה אקוסטית
* דוד ראסד - גיטרות
* מייק גולן - קלידים, תכנות ודגימות
* אבי בללי - גיטרה אקוסטית, דגימות וקולות, הפקה מוזיקלית
* קובי אוז - דגימות
* דני מקוב - העלאות תופים
* אורי ברק - דגימות
* אילן גרין - דגימות
* ניצן זעירא - הפקה
* דני רכט - הפקה

==קישורים חיצוניים==

* 
* 

== הערות שוליים ==

קטגוריה:אלבומי בכורה מ-1993
קטגוריה:אלבומי כנסיית השכל
קטגוריה:אלבומים בעברית
קטגוריה:אלבומים שהופקו על ידי ניצן זעירא
קטגוריה:אלבומי רוק ישראליים
קטגוריה:אלבומי חברת נענע דיסק
ריקרדו סוטיל

ריקרדו סוטיל (באיטלקית: Riccardo Sottil; נולד ב-3 ביוני 1999) הוא כדורגלן איטלקי המשחק בעמדת הקיצוני בפיורנטינה.

==קריירה==
סוטיל נולד בטורינו, איטליה. אביו, אנדראה, הוא מאמן כדורגל וכדורגלן עבר ששיחק 14 עונות בסרייה א'.<ref></ref> סוטיל שיחק בצעירותו בקבוצות הנוער של גנואה וטורינו, וב-2016 הצטרף לקבוצת הנוער של פיורנטינה.

ב-19 בספטמבר 2018 ערך את הופעת הבכורה שלו בקבוצה הבוגרת, כשעלה כמחליפו של פדריקו קייזה בדקה ה-82 בתיקו 1–1 עם סמפדוריה.<ref></ref> ב-27 בינואר 2019 הושאל לפסקארה מהסרייה ב' עד לתום העונה.<ref></ref> ב-10 בספטמבר 2020 הושאל לקליארי מהסרייה א' לעונה אחת עם אופציה לרכישה,<ref></ref> אך בתום העונה שב לפיורנטינה. ב-21 בספטמבר 2021 כבש את שער הבכורה שלו בליגה במדי הקבוצה, בהפסד 3–1 לאינטר מילאנו.<ref></ref>

==קישורים חיצוניים==

==הערות שוליים==

קטגוריה:כדורגלנים איטלקים
קטגוריה:חלוצי כדורגל איטלקים
קטגוריה:כדורגלני פיורנטינה
קטגוריה:כדורגלני פסקארה
קטגוריה:כדורגלני קליארי
קטגוריה:איטלקים שנולדו ב-1999
מרחב דו-ממדי

מרחב דו-ממדי הוא מרחב מתמטי או פיזיקלי, שיש לו שני ממדים, למשל אורך ורוחב. בפיזיקה קלאסית משתמשים במרחב כזה לתיאור מבט על חפצים ממבט עליון (Top View) כמו דף או תרשים, כך שקיימים רק שני ממדים. במתמטיקה, מבנים דו-ממדיים נחקרים במסגרת גאומטריה אוקלידית ואנליזה הווקטורית.

== פיזיקה ==

בפיזיקה הקלאסית, המרחב הדו-ממדי הוא הדרך להסתכל על כל הדברים ביקום בה חסר מימד העומק שבו מתרחשים כל האירועים הפיזיקליים. לכל מאורע פיזיקלי אפשר לתת מקום מסוים (כלומר: אוסף קואורדינטות) במישור. המרחב הפיזיקלי מאופיין בתכונות שאנו רגילים אליהן מניסיוננו היומיומי: הוא תרשים, שהוא בעל שני ממדים (אורך ורוחב) יש בו מושג של מרחק מנקודת הראשית (שמקובל לסמן באות O) בשני צירים, X,Y. בתרשים ניתן למדוד מרחקים (ע"ע מטריקה) ואפשר לחבר בו דרכים (ליניאריות). על כן, מבחינה מתמטית נהוג למדל את המרחב הפיזיקלי באמצעות מערכת צירים קרטזית דו-ממדית.

יצורים דו-ממדים (שאינם מציאותיים בעולם התלת-ממדי, כגון: דמות מצוירת) חווים את העולם כעולם דו-ממדי.

== מתמטיקה ==

הנדסת המישור עוסקת בגופים דו-ממדיים, כגון ריבוע מעגל, אליפסה.

באלגברה ובאנליזה, מרחב וקטורי המורכב מצירופים של שני וקטורי בסיס הוא מרחב שני-ממדים. במרחב כזה, ובפרט במרחב הדו-ממדי, אפשר לתאר כל נקודה על ידי שני מספרים, ולצרכים מעשיים מקובל להשתמש במערכת צירים קרטזית.

== ראו גם ==
* שטוחלנדיה
* גרפיקה וקטורית
* הדפסה דו-ממדית
* משטח רימן

קטגוריה:גאומטריה
קטגוריה:גאומטריה אנליטית
קטגוריה:תורת היחסות הפרטית
קטגוריה:2 (מספר)
אגם טולי

אגם טולי (באנגלית: Tule Lake) הוא אגם עונתי רדוד המשתרע של שטח של 53 קילומטרים רבועים, באורך 8 קילומטרים וברוחב 4.8 קילומטרים, בצפון-מערב מחוז מודק ובצפון-מזרח מחוז סיסקיו בקליפורניה, לאורך הגבול עם אורגון בארצות הברית.

==גאוגרפיה==
אגם טולי ניזון מהנהר לוסט. גובה האגם הוא 1,230 מטרים מעל גובה פני הים.

זהו אחד מעשרים בעולם שקיימים ברציפות במשך יותר ממיליון שנה. עם זאת, הוא מצוי כיום תחת איום משמעותי עקב שנים רבות של תנאי בצורת.

אגם טולי שוכן 2.4 קילומטרים דרומית-מערבית לעיירה בצפון קליפורניה.

===מים וחיות הבר===
האגם הוא חלק מ ומיזם קלאמת. אספקת מים ממיזם קלאמת הייתה הכרחית כדי לספק מספיק מים לחיות הבר. אספקת מים ממיזם קלאמת ב-24 ביולי 2020 הצילה 50,000 ברווזונים ממוות.

==היסטוריה==
 ממוקם כ-5 קילומטרים מדרום לאגם; זהו האתר שבו נרצח הגנרל על ידי (שכונה על ידי המתיישבים האמריקאים קפטן ג'ק), מנהיג חבורת לוחמים משבט מודק בזמן שהתנהלו שיחות שלום בין הצדדים.

, מחנה המעצר ליפנים אמריקאים שוכן מזרחית לאגם, במחוז מודק. במהלך מלחמת העולם השנייה, אילץ הממשל הפדרלי של ארצות הברית אזרחים יפנים ויפנים אמריקאים, כולל אזרחים שנולדו בארצות הברית, לעקור למחנות רבים שנבנו בחלק הפנימי של קליפורניה ובמדינות נוספות תחת צו נשיאותי 9066. הם נאלצו למכור את עסקיהם ובתיהם, וספגו הפסדים כלכליים ופסיכולוגיים עצומים בהתייחסות אליהם כאל אויבים פוטנציאליים. לאחר מלחמת העולם השנייה, העניקה הממשלה הפדרלית 86 אתרי חוות על קרקע שיובשה על ידי הניקוז של אגם טולי לחיילים משוחררים לבנים באמצעות הגרלה. נעשה שימוש בהגרלה מכיוון שמספר הפונים היה גדול ממספר החלקות הזמינות.

==קישורים חיצוניים==

==הערות שוליים==

טולי
קטגוריה:קליפורניה: גופי מים
רכס אקסתלם

רכס אקסתלם או רכס אקסת'לם או מצוק אקסתלם או מצוק אקסת'לם (באנגלית: Axthelm Ridge) הוא רכס מצוקים צר, הממוקם 2.4 קילומטרים, דרום-מזרחית לפסגת פרקינסון.

אורכו של רכס אקסתלם 6 קילומטרים.

== היסטוריה ==
רכס אקסתלם מופה לראשונה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1963.

שמו של הרכס ניתן לו על ידי הוועדה המייעצת לשמות אנטארקטיים של ארצות הברית (Advisory Committee on Antarctic Names בראשי תיבות: US-ACAN).

הרכס נקרא על שם צ'ארלס אי. אקסת'לם (Charles E. Axthelm)- המפקד של שוברת קרח "גליישר" של צי ארצות הברית (USS Glacier) כוח הסיוע הימי של ארצות הברית לאנטארקטיקה (the U.S. Naval Support Force) במהלך מבצע דיפ פריז (מבצע קיפאון עמוק) (Operation Deep Freeze) שנערך במהלך הקיץ האנטארקטי שבין השנים 1969–1970.

==קישורים חיצוניים==
* [https://www.geographic.org/geographic_names/antname.php?uni=788&fid=antgeo_102 מידע על הרכס]

אקסתלם
אקסתלם
אקסתלם
Hurricane Girl

Hurricane Girl הוא המיני-אלבום הראשון של הזמרת הישראלית עדי אולמנסקי. את האלבום הוציאה לאור בשנת 2013 חברת התקליטים הליקון, לאחר כשנה מאז עזיבתה של אולמנסקי מלהקת לורנה בי. הוא פורסם בפורמט תקליטור בלבד בקטלוג 00502-1.

== רשימת רצועות ==

== קישורים חיצוניים ==
* 

== הערות שוליים ==

קטגוריה:מיני-אלבומי בכורה מ-2013
קטגוריה:אלבומי עדי אולמנסקי
קטגוריה:מיני-אלבומים באנגלית
Shit Just Got Real

Shit Just Got Real הוא אלבום הבכורה של הזמרת הישראלית עדי אולמנסקי. כל רצועותיו הופקו על ידה ובוצעו בשפה האנגלית. את האלבום הוציאה לאור בשנת 2013 חברת התקליטים הליקון. פורם בפורמט תקליטור בלבד בקטלוג 00524-1.

== רשימת רצועות ==

== הערות שוליים ==

קטגוריה:אלבומי בכורה מ-2013
קטגוריה:אלבומי עדי אולמנסקי
קטגוריה:אלבומים באנגלית
נס: חגיגה של חיים חדשים

נס: חגיגה של חיים חדשים (באנגלית: Miracle: A Celebration of New Life) הוא ספר שנוצר בעקבות שיתוף הפעולה של אן גדס עם הזמרת הקנדית סלין דיון (שהוציאה באותה העת את אלבום האולפן העשרים-ואחד שלה, Miracle).<ref></ref><ref></ref> הפרויקט הוא שילוב של מוזיקה ותמונות הסובבות את הנושאים של חיים חדשים ותינוקות.<ref></ref>

== הצלחה מסחרית ==
הספר פורסם בתשע שפות ב-22 מדינות בו-זמנית, ונשאר ברשימת רבי-המכר של הניו יורק טיימס במשך שישה שבועות. "נס: חגיגה של חיים חדשים" הופיע ברשימת רבי-המכר של ספרי העיון בוול סטריט ג'ורנל, כמו גם ברשימות רבי-המכר של Publishers Weekly, "בארנס & נובל", אמזון קנדה ו-BookSense בכריכה קשה, ודורג במקום הראשון ברשימת רבי-המכר של וולמארט במשך שבועיים. בגרמניה, "נס: חגיגה של חיים חדשים" דורג לראשונה במקום השלישי ברשימת רבי-המכר היוקרתית של מגזין GEO לחודש דצמבר 2004, ונשאר בעשירייה הפותחת (במקום השישי) עד ינואר 2005. הוא דורג במקום ה-12 ברשימת Livre Hebdo Fall 2004 (רשימת רבי-המכר בצרפת). באותה השנה יצא האלבום Miracle, שבו נכללו כמה תצלומים בודדים מאותו הספר. האלבום היה רב-המכר הבין-לאומי של מגזין בילבורד בדצמבר 2004.

== מהדורות ==
* "נס: חגיגה של חיים חדשים" בכריכה קשה (2004), הוצאת אנדרוז מקמיל; מהדורת ספר/תקליטור/די וי די (12 באוקטובר 2004) 
* "נס: חגיגה של חיים חדשים" בכריכה רכה (2005), הוצאת האחים וורנר (מרץ 2005) 

== קישורים חיצוניים ==
* [https://web.archive.org/web/20070707213055/http://www.annegeddes.com/products/books/miracle.aspx Miracle: A Celebration of New Life] באתר של אן גדס

== הערות שוליים ==

קטגוריה:ספרי 2004
קטגוריה:ספרי צילום
קטגוריה:סלין דיון
אברהם מונסון (השני)

רבי אברהם מונסון (מכונה גם: אברהם מונסון האחרון; ה'ת"מ, 1680 בערך – ה'תק"כ, 1760 בערך) היה מחכמי טיטואן שבמרוקו ור"מ ודיין בקהיר שבמצרים ומחברם של ספרים רבים.

==ביוגרפיה==
רבי אברהם נולד בטיטואן שבמרוקו, בשנת ה'ת"מ (1680) לערך. היה גיסו של רבי יצחק הלוי, מחכמי העיר. במקביל ללימודיו התורניים עסק במסחר לפרנסתו אך מזלו לא שפר עליו והוא ירד מנכסיו. הוא עבר לאלג'יר והצליח לראשונה בעסקי המסחר אך לאחר תקופה ההצלה הפנתה לו עורף והוא ירד שוב מנכסיו. הוא עבר משם לעיר ווהראן וניסה שוב את מזלו בעסקי המסחר, אך ההצלחה שוב לא האירה לו פנים. בשנת ה'תצ"ב (1731/2) לערך היגר למצרים, שם אסף אותו אחד מנדיבי המקום אל ביתו, ועל ידי כך עלה בידו לשקוד על תלמודו וללמד תלמידים. לרגל זאת פרץ סכסוך בינו לבין אשתו שסירבה להגר מטיטואן ולבוא לשכון עמו במצרים. בעקבות סירובה הוא כתב פסק דין שעליה לעבור עמו למצרים, אך היא עמדה בסירובה. בפסק תמך ידידו רבי ישועה שבאבו. הוא ניסה לגייס גם את תמיכתו של רבי יהודה עייאש, אך רבי יהודה קיבל את טענות האישה וקבע כי לפי התחייבותו אליה בכתובה, עליו לפייסה בדברים ובממון.

לעת זקנותו מונה לדיין בעיר קהיר ויחד עם הרבנים: ישועה שבאבו ושלמה אלגאזי ישב על כס ההוראה והדיינות במצרים. אל בית דינם הורצו שאלות מערים רבות בעולם היהודי ומהן: קונסטנטינופול, צפת וליבורנו.

רבי אברהם היה בקשרים עם רבי יונה נבון, מחכמי ירושלים, ביניהם הייתה התכתבות ענפה. התכתב בתכתובת ענפה גם עם רבי משה ישראל רבה של אלכסנדריה. בהתכתבות עם האחרון ניכרת ההכרה של רבי משה בסמכותו של רבי אברהם באופן כתיבת שמות ערביים ומערביים לעניין גיטין. החיד"א הכיר את רבי אברהם ואת כתביו, ואף הביא בספריו דברי תורה ששמע ממנו. כן התיידד עם רבי חיים מודעי בעת ששהה במצרים כשד"ר ואף כתב לו תשובה הלכתית.

===כתביו===
רבי אברהם כתב חיבורים רבים שלא נדפסו. חלקם היו לעיני החיד"א וחלק אחר היה לעיני רבי שלמה חזן ולעיני אחרים. ואלו הם:
* אשל אברהם – שו"ת
* פרי עץ הדר – שו"ת
* מוצאי יום טוב – קיצור ומפתח לספר תוספות יום טוב על המשניות
* שולחן שבת – קיצור הלכות שבת
* עץ הדעת – חיבור על שולחן ערוך יורה דעה
* גט כריתות – קיצור לספר "גט פשוט" לרבי משה אבן חביב
* תוצאות חיים – ליישב את הקושיות של רבי חיים אבולעפיה בספרו "עץ חיים"

==קישורים חיצוניים==

* "[https://www.nli.org.il/he/manuscripts/NNL_ALEPH000043051/NLI#$FL69735475 אברהם מונסון, שו"ת פרי עץ הדר]" באתר: הספרייה הלאומית
* "[https://www.nli.org.il/he/manuscripts/NNL_ALEPH000042141/NLI#$FL71922220 אברהם מונסון, שו"ת אשל אברהם]" באתר: הספרייה הלאומית
* החיד"א, שם הגדולים, 
* 
* 
* 
* 
* (לעת עתה יש בלבול בין נושא הערך לבין רבי אברהם מונסון הראשון (המאה ה-16 וה-17).)

==הערות שוליים==

קטגוריה:תטואן: רבנים
קטגוריה:קהיר: רבנים
Dans la main d'un magicien

Dans la main d'un magicien (בעברית: בידו של איש קסם) הוא סינגל שהוקלט על ידי הזמרת-יוצרת הקנדית-צרפתייה סלין דיון.<ref name=":0"></ref> השיר יצא לאור בדצמבר 1985, כשיר הנושא הרשמי של סרט הילדים הקנדי, The Peanut Butter Solution שעלה לאקרנים באותה השנה.<ref name=":1"></ref> הוא הופץ בשנת 1985 בקוויבק, קנדה.

דיון הקליטה גם גרסה באנגלית לשיר הזה בשם "Listen to the Magic Man" וצילמה עבורו את הקליפ האמיתי הראשון שלה (1985).<ref></ref>

== רקע וכתיבה ==

"Dans la main d'un magicien" בולט בהיותו השיר הראשון בשפה האנגלית של דיון שהוקלט באולפן הקלטות באופן רשמי.<ref name=":0" /> פסקול הסרט The Peanut Butter Solution כולל את שתי הגרסאות וכן שתי הקלטות נוספות של דיון: "La ballade de Michel" ומקבילו באנגלית "Michael's Song".<ref name=":0" /><ref name=":1" />

גם הגרסה הצרפתית או האנגלית של השיר לא נכללה באף אחד מאלבומיה של דיון.<ref name=":0" />

== רשימת השמעה ==
* סינגל קנדי 7 אינץ
# "Dans la main d'un magicien" – 3:20
# "" <small>(קטע כלי)</small> – 2:09
* סינגל קנדי 7 אינץ
# "Listen to the Magic Man" – 3:20
# "Michael's Song" – 3:00

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!כלל העולם
|דצמבר 1985
|תקליט
|אפיק • TBS
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 1985
קטגוריה:סינגלים מ-1985
קטגוריה:שירי סלין דיון
קטגוריה:שירים בצרפתית
קטגוריה:שירים מסרטי קולנוע
קטגוריה:שירים על מכשפים
קטגוריה:סינגלים בהוצאת אפיק רקורדס
מעל הגבעה

מעל הגבעה הוא סרט קולנוע ישראלי משנת 2013 בבימויו של רפאל נג'ארי, עם אורי פפר, מוני מושונוב ומיכאלה עשת בתפקידים הראשיים.

הסרט הוקרן בפסטיבל הקולנוע בקאן 2013 (מסגרת שבועיים של הבמאים), בפסטיבל בנגקוק ופסטיבל הסרטים חיפה, 2013.

==תקציר העלילה==
שאול (אורי פפר) הוא גרוש שחי בבדידות בתל אביב והוא מנסה להיחלץ מן המצב הנפשי הקשה אשר בו הוא שרוי. יש לו בת אחת, מיכל (בתני גורנברג), שגרה עם גרושתו רונית (מיה דגן). הוא עובד כפקיד בקופת חולים וכאשר לקוח (מרק רוזנבאום) מתפרץ עליו, הוא מחליט לקחת חופשה ולנסוע ברכבת לחיפה לפגוש את אביו האלמן שמעון (מוני מושונוב) אותו לא ראה חמש שנים.

שמעון עובד כאיש תחזוקה במרכז קסטרא. הוא מנהל זוגיות עם בתי (מיכאלה עשת) אך הם גרים בדירות נפרדות. לבתי יש חנות במרכז לאבנים ושמנים בעלי כושר ריפוי. שלושתם יוצאים למסעדה אבל שאול נמצא בדיכאון וכמעט אינו מדבר. הוא משוטט ברחובות חיפה, מחליק על דג בשוק ונשלח לאשפוז. בבית החולים הוא נפגש באורלי (מאיה קניג) שנותנת לו את מספר הטלפון שלה אבל הוא בינתיים שקוע בבעיות משפחתיות לאחר שרונית שלחה את מיכל לסבא שמעון.

שאול מאשים את אביו בכל בעיותיו ומתעמת אתו. בעקבות זה מחליטים שמעון ובתי לטפל בשאול בטיפול אלטרנטיבי בעזרת אבנים, מאגיות ושמנים למיניהם בעת שהוא שקוע בשינה. שלושתם מבלים עם מיכל בגן החיות הלימודי חיפה ונהנים עד שמגיעה רונית שרבה עם שאול ולוקחת את מיכל בחזרה לתל אביב.

שאול המדוכא מחליט להתקשר לאורלי והם נפגשים ומתחיל משהו להתפתח ביניהם.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|אורי פפר
|שאול
|
|-
|מוני מושונוב
|שמעון
|אביו של שאול
|-
|מיכאלה עשת
|בתי
|בת זוג של שמעון
|-
|מיה דגן
|אורית
|גרושתו של שאול
|-
|בתני גורנברג
|מיכל
|בתו של שאול
|-
|מרק רוזנבאום
|
|לקוח כעוס בקופ"ח
|}

==קישורים חיצוניים==

* [https://www.youtube.com/watch?v=Xg81Y-fepas קדימון למעל לגבעה], באתר יוטיוב
* [https://www.filmfund.org.il/films/?id=&nom=002621&film=מעל הגבעה מעל הגבעה], באתר קרן הקולנוע הישראלי

קטגוריה:סרטי 2013
קטגוריה:סרטים בעברית
קטגוריה:סרטי דרמה ישראליים
קטגוריה:סרטים ישראליים משנת 2013
Wrong Turn (שיר)

Wrong Turn (בעברית: טָעוּת בַּכִּוּוּן) הוא שיר שהוקלט על ידי הזמרת-יוצרת הגרמנייה קים פטרס, מתוך אלבום האולפן השני שלה, Turn Off the Light.<ref name=":0"></ref> הוא יצא לאור ב-1 באוקטובר 2019, על ידי חברת התקליטים שלה, BunHead.<ref name=":0" /> בהמשך, בעקבות חוזה הקלטות עליו חתמה, הופץ מחדש בהוצאת חברות התקליטים אמיגוס רקורדס וריפבליק רקורדס.<ref name=":0" />

מבחינת מוזיקלית, השיר מאופיין בסוגות כדוגמת פופ אפל ואלקטרופופ ומבחינה לירית, מילותיו עוסקות ברציחות ובמסעות הרג.<ref name=":2"></ref><ref name=":3"></ref>

== רקע וכתיבה ==
השיר נכתב על ידי ווהן אוליבר, ת'רון תומאס, לוקאס גוטוואלד, ג'סי סיינט ג'ון, ארון ג'וסף וקים פטרס והופק על ידי מייד אין צ'יינה, ווהן אוליבר וארון ג'וסף.<ref name=":4"></ref> "Wrong Turn" הוא הרצועה הרביעית מתוך אלבום האולפן השני שלה, Turn Off the Light.<ref name=":0" /> הוא מתחיל כאשר קטע הכלי "Bloody Valentine" מסתיים, ונגמר כאשר קטע הכלי "Demons" מתנגן.<ref name=":0" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-8.3 מיליון השמעות.<ref name=":0" />

== משמעות ==
שמו של "Wrong Turn" כמו גם המילים שלו יכולים לשמש כפל משמעויות עבור אחד מכוונותיה של פטרס: ליפול על האדם הנכון בזמן הלא נכון, או שמא במסגרתו של השיר ובמילים שלו, באים לידי ביטוי כמיהותיה של פטרס, כדוגמת מסע הרג ורציחות שהיא צריכה לעשות, כיוון שקורבנותיה "מוכרחים למות" לטענתה.<ref name=":2" /><ref name=":3" />

"Wrong Turn" מתייחס לסרט האימה והמותחן משנת 2003 "טעות בכיוון" שלאורכו מספר קבוצות של אנשים עושות בסופו של דבר 'פנייה לא נכונה' ('טועים בכיוון') והולכים לאיבוד, מה שמביא להשלכות רצחניות.<ref></ref> התייחסות נוספת היא לסרט האימה "בלאדי ולנטיין" משנת 1981 (חודש ב-2009).<ref></ref> זה גם רפרנס לשיר הקודם ב-Turn Off the Light, ששמו "Bloody Valentine".<ref></ref> השורה "זה היעד הסופי שלך" מתייחסת לסרט משנת 2000, "יעד סופי".<ref></ref> הסרט עוסק בחוסר היכולת להימנע מהמוות, המוות הוא 'היעד הסופי'.<ref name=":4" />

== הופעה ואודיו ==
קים פטרס ביצעה את השיר במהלך Live on Grubub: Sound Bites; במסגרת אותה ההופעה ביצעה מחרוזת שהורכבה משלושה שירים: "Wrong Turn", "" ו-"Death by Sex".<ref></ref> האודיו הרשמי של "Wrong Turn" הועלה לערוץ היוטיוב הרשמי של קים פטרס ב-1 באוקטובר 2019.<ref name=":1"></ref> פטרס הופיעה עם "Wrong Turn" בתיאטרון גלי הקול של מלון הארד רוק & קזינו באטלנטיק סיטי.<ref></ref>

נכון לאוגוסט 2022 עומד מונה הצפיות של האודיו על למעלה מחצי מיליון צפיות.<ref name=":1" />

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|1 באוקטובר 2019
|הזרמת מוזיקה • הורדה דיגיטלית
|אמיגו • ריפבליק
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:שירי קים פטרס
קטגוריה:שירים באנגלית
קטגוריה:שירים שנכתבו על ידי ד"ר לוק
קטגוריה:שירים שנכתבו על ידי קים פטרס
קטגוריה:שירים שהופקו על ידי ד"ר לוק
קטגוריה:שירי ליל כל הקדושים
קטגוריה:שירים על מוות
קטגוריה:שירים על סרטים
Slut Pop

Slut Pop (בעברית: זוֹנַת פּוֹפּ) הוא המיני-אלבום הרביעי של הזמרת-יוצרת הגרמנייה קים פטרס.<ref name=":0"></ref> הוא יצא לאור ב-11 בפברואר 2022, בהוצאת חברת התקליטים ריפבליק רקורדס,<ref name=":0" /> שלוש שנים לאחר יציאת אלבום האולפן השני שלה, Turn Off the Light, שיצא לאור בשנת 2019 לכבוד ליל כל הקדושים.<ref></ref>

המיני-אלבום הגיע למקום הראשון במצעד אלבומי ה-Heatseekers.<ref></ref>

== רקע והפקה ==
קים פטרס חתמה על חוזה הקלטות עם ריפבליק רקורדס ב-2021 ולאחר מכן החלה לעבוד על מוזיקה חדשה עבור אלבום הבכורה במסגרת החברה, כמו גם פרויקטים מוזיקליים אחרים.<ref></ref> לגבי השירים החדשים, פטרס הצהירה שהיא חקרה נושאים מיניים, קיבלה השראה מאמנים אחרים, וציינה את בריטני ספירס כדוגמה.<ref></ref> תהליכי ההקלטות של המיני-אלבום הושלמו תוך חודשיים,<ref></ref> ורשימת הרצועות פורסמה כאשר הזמרת הבינה שיש לה מספיק שירים על אותו הנושא כדי להוציא פרויקט שלם בעצמה.<ref></ref><ref></ref>

המיני-אלבום כולל שירי דאנס-פופ,<ref></ref> עם השפעות של טכנו האוס ואלקטרופופ. Slut Pop תואר כמיני-אלבום "בעל דירוג X" העוסק ב"פנטזיות מיניות זנותיות".<ref></ref> לפי PopCrush, המיני-אלבום כולל "ביטים קצביים, מילים מלוכלכות ושירים העוסקים בעיקר במיניות, שנכתבו בהשראת קהילת עובדי המין".<ref></ref>

== הוצאה ==
בשבועות שקדמו לו, פטרס פרסמה סרטונים שכללו קטעים מתוך השירים ברשתות החברתיות, כמו גם תמונות מקליפ חדש, שצולם עבור המיני-אלבום.<ref></ref> כדי לקדם את המיני-אלבום פטרס ערכה סיבוב הופעות קטן במועדוני לילה שמותג כ-"Slut Tour". במסגרתו, היא הופיעה במספר מועדוני לילה בערב אחד.<ref></ref>

== ביקורות ==
המיני-אלבום זכה לביקורות מעורבות. בעוד שכמה מבקרים שיבחו את האופי המיני-חיובי שלו,<ref></ref><ref></ref><ref></ref> אחרים מתחו ביקורת על הקשר של פטרס עם ד"ר לוק.<ref></ref><ref></ref>

== רשימת רצועות ==

== מיקומי שיא ==

== היסטוריית יציאות לאור ==
{| class="wikitable plainrowheaders"
! scope="col" |אזור
! scope="col" |תאריך יציאה
! scope="col" |פורמט
! scope="col" |חברת תקליטים
!מקור
|-
! scope="row" |כלל העולם
|11 בפברואר 2022
|הזרמת מוזיקה • הורדה דיגיטלית
|ריפבליק
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:מיני-אלבומים מ-2022
קטגוריה:אלבומי קים פטרס
קטגוריה:מיני-אלבומים באנגלית
קטגוריה:אלבומים שהופקו על ידי ד"ר לוק
קטגוריה:מיני-אלבומי חברת ריפבליק רקורדס
I Don't Want It at All

"I Don't Want It at All" (בעברית: "אֲנִי לֹא רוֹצָה אֶת זֶה בַּכְּלָל") הוא סינגל שהוקלט על ידי הזמרת-יוצרת הגרמנייה קים פטרס.<ref name=":0"></ref> הוא יצא לאור ב-1 באוגוסט 2017, על ידי חברת התקליטים שלה, BunHead.<ref name=":0" /> בהמשך, בעקבות חוזה הקלטות עליו חתמה, הופץ מחדש בהוצאת חברות התקליטים אמיגוס רקורדס וריפבליק רקורדס.<ref name=":0" />

השיר הגיע למקום ה-54 במצעד שירי הדאנס קלאב.<ref></ref>

== רקע וכתיבה ==
השיר נכתב על ידי ארון ג'נינגס, ארון ג'וסף, הנרי ראסל וולטר, קים פטרס ולוקאס גוטוואלד והופק על ידי סירקט, ד"ר לוק וארון ג'וסף.<ref></ref> השיר הגיע למקום הראשון במצעד 50 השירים הוויראליים של ספוטיפיי בשנת 2017,<ref></ref> ולאחר מכן דורג במקום ה-54 במצעד שירי הדאנס קלאב, כמה חודשים לאחר יציאתו.<ref name=":0" />

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-40 מיליון השמעות.<ref></ref>

== וידאו קליפ ==
הווידאו קליפ הרשמי של "I Don't Want It at All" יצא לאור באוקטובר 2017 ובו ישנה הופעת קמע של פריס הילטון.<ref></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|1 באוגוסט 2017
|הזרמת מוזיקה • הורדה דיגיטלית
|אמיגו • ריפבליק
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2017
קטגוריה:סינגלי בכורה מ-2017
קטגוריה:שירי קים פטרס
קטגוריה:שירים באנגלית
קטגוריה:שירים שנכתבו על ידי ד"ר לוק
קטגוריה:שירים שנכתבו על ידי סירקט
קטגוריה:שירים שנכתבו על ידי קים פטרס
קטגוריה:שירים שהופקו על ידי ד"ר לוק
קטגוריה:שירים שהופקו על ידי סירקט
קטגוריה:שירים על צרכנות
קטגוריה:סינגלים בהוצאת ריפבליק רקורדס
Hillside Boys

"Hillside Boys" הוא סינגל שהוקלט על ידי הזמרת-יוצרת הגרמנייה קים פטרס.<ref name=":1"></ref> הוא יצא לאור ב-22 בספטמבר 2017, על ידי חברת התקליטים שלה, BunHead.<ref name=":1" /> בהמשך, בעקבות חוזה הקלטות עליו חתמה, הופץ מחדש בהוצאת חברות התקליטים אמיגוס רקורדס וריפבליק רקורדס.<ref name=":1" />

בשונה מהסינגל הקודם, לא הצליח "Hillside Boys" להיכנס למצעד שירי הדאנס קלאב.<ref></ref>

== רקע וכתיבה ==
השיר נכתב על ידי קים פטרס, ארון אגילר, ג'ון קסטלי ולוקאס גוטוואלד והופק על ידי מייד אין צ'יינה, ג'ון קסטלי וארון ג'וסף.<ref name=":1" /> במהלך השיר, מדברת פטרס על סופו של קשר, אותו היא מדמה באמצעות דברים שונים כמו סיגריה שעומדת להסתיים.<ref></ref> כמו כן, היא מאזכרת את הבושם "ואן מיליון" של פאקו רבאן.<ref></ref>

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-19 מיליון השמעות.<ref name=":1" />

== וידאו קליפ ==
האודיו הרשמי של "Hillside Boys" הועלה לערוץ היוטיוב של קים פטרס ב-23 בספטמבר 2017 וצבר למעלה ממיליון צפיות.<ref></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|22 בספטמבר 2017
|הזרמת מוזיקה • הורדה דיגיטלית
|אמיגו • ריפבליק
|style="text-align:center;"|<ref name=":1" />
|}

== קישורים חיצוניים ==

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירי קים פטרס
קטגוריה:שירים באנגלית
קטגוריה:שירים שנכתבו על ידי ד"ר לוק
קטגוריה:שירים שנכתבו על ידי קים פטרס
קטגוריה:שירים שהופקו על ידי ד"ר לוק
קטגוריה:שירים על ביגוד ואופנה
קטגוריה:סינגלים בהוצאת ריפבליק רקורדס
אברהם מונסון

רבי אברהם מונסון (מכונה גם: אברהם מונסון הזקן; 1560 בערך – 1619) היה רב, דיין, ראש ישיבה ומקובל בקהיר שבמצרים וממנהיגיה של יהדות מצרים. בסוף ימיו התיישב בקושטא וכיהן כדיין. נודע גם כסופר סת"ם מוסמך, וספרי התורה שכתב שימשו מופת לצורת אותיות לפי מסורת ספרד.

==ביוגרפיה==
נולד במגרב, כנראה במרוקו, בערך בשנת ה'ש"ך (1560), בשלב מסוים התיישב במצרים ולמד שם מפי רבי בצלאל אשכנזי. בשנת ה'שנ"ג (1593/4) מונה לדיין בקהיר ואף הקים בה ישיבה. בין תלמידיו ידוע החכם אברהם אסכנדרי. היה ידידו של רבי יעקב קאשטרו וחתם עמו על תשובות. כתב ספרי תורה שנמצאו במצרים בזמנו של החיד"א והיו למראה עיניו, והצביע על ספרים אלו כמודל לכתב הספרדי. 

לעת זקנותו עבר לקושטא ונמנה שם בין הרבנים והדיינים. הוא נפטר בקושטא, בשנת ה'שע"ט (1619).

==כתביו==
רבים מפסקיו ותשובותיו נדפסו בספרי רבים מפוסקי דורו, מהם ספרי הרבנים: בצלאל אשכנזי, יעקב קאשטרו, אישטרוק אבן שאנג'י, יוסף מטראני, מהרש"ך ושמואל די מדינה. הותיר אחריו קבצים של פסקים ודרושים שהיו למראה עיניו של החיד"א. קונטרס פרי יצירתו שראהו החיד"א כולל השגות על ספר"אמרי אמת" מרבי מנחם די לונזאנו, שהשיג על דברי רבי חיים ויטאל, מורו של רבי אברהם לענייני קבלה. רבי חיים ויטאל ורבי יוסף אבן טבול השיבו לו תשובה בנושאי קבלה.

==קישורים חיצוניים==
* החיד"א, 
* 
* [https://www.encyclopedia.com/religion/encyclopedias-almanacs-transcripts-and-maps/monzon-abraham ערך על רבי אברהם מונסון] באתר: encyclopedia.com 
* (לעת עתה יש שם בלבול בין רבי אברהם השני, בן המאה ה-18, לזה הנוכחי - הראשון)
* 

==הערות שוליים==

קטגוריה:קהיר: רבנים
קטגוריה:קושטא: רבנים
קטגוריה:נפטרים ב-1619
Hills

"Hills" (בעברית: "גְּבָעוֹת") הוא סינגל שהוקלט על ידי הזמרת-יוצרת הגרמנייה קים פטרס.<ref name=":0"></ref> הוא יצא לאור ב-22 בספטמבר 2017, על ידי חברת התקליטים שלה, BunHead.<ref name=":0" /> בהמשך, בעקבות חוזה הקלטות עליו חתמה, הופץ מחדש בהוצאת חברות התקליטים אמיגוס רקורדס וריפבליק רקורדס.<ref name=":0" /> בשיר משתתף הראפר בייבי אי.<ref name=":0" />

את "Hills" הוציאה פטרס באותו היום בו יצא "Hillside Boys".<ref></ref>

== רקע וכתיבה ==
השיר נכתב על ידי קים פטרס, ארון אגילר, ברנדון המלין, אית'ן לאורי ולוקאס גוטוואלד והופק על ידי מייד אין צ'יינה, ארון ג'וסף ובי האם.<ref name=":0" /> המפיק השלישי של השיר (בי האם) שיתף פעולה עם פטרס במהלך הפקת שירה "Death by Sex" שיצא לאור בשנת 2019 כחלק מאלבום האולפן השני שלה, Turn Off the Light.<ref></ref>

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-8 מיליון השמעות.<ref name=":0" />

== וידאו קליפ ==
האודיו הרשמי של "Hills" הועלה לערוץ היוטיוב של קים פטרס ב-23 בספטמבר 2017 וצבר למעלה מחצי מיליון צפיות.<ref></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|22 בספטמבר 2017
|הזרמת מוזיקה • הורדה דיגיטלית
|אמיגו • ריפבליק
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירי קים פטרס
קטגוריה:שירים באנגלית
קטגוריה:שירים שנכתבו על ידי ד"ר לוק
קטגוריה:שירים שנכתבו על ידי קים פטרס
קטגוריה:שירים שהופקו על ידי ד"ר לוק
קטגוריה:סינגלים בהוצאת ריפבליק רקורדס
אוטוביוגרפיה (אלבום)

אוטוביוגרפיה הוא אלבומם השישי של כנסיית השכל, אשר יצא בשנת 2007. האלבום כולל 26 שירים ישנים של הלהקה בעיבודים חדשים עם ביצועים חיים וכלי מיתר. פחות מחצי שנה לאחר צאתו, זכה האלבום למעמד של אלבום זהב, על מכירת מעל 20,000 עותקים. עמי רייס זכה בפרס הישג השנה על שם מרדכי זעירא למעבד מטעם אקו"ם לשנת תשס"ז, בזכות עבודתו על האלבום.

== רשימת השמעה ==

== משתתפים ==
* יורם חזן - שירה וגיטרה אקוסטית
* רן אלמליח - בס, שירה ודקלום
* דוד רז - גיטרה חשמלית
* דניאל זייבלט - תופים
* עמי רייס - פסנתר
* חן שנהר - כינור
* יוני גרטנר - כינור
* גליה חי - ויולה
* מאיה בלזיצמן - צ'לו
* אלון ראובן - קרן יער
* מייק גולן - מעבד

==קישורים חיצוניים==

== הערות שוליים ==

קטגוריה:אלבומי 2007
קטגוריה:אלבומי רוק ישראליים
קטגוריה:אלבומי זהב בישראל
קטגוריה:אלבומים בעברית
קטגוריה:אלבומי כנסיית השכל
קלוב אספורטיו פרינסיפאט

קלוב אספורטיו פרינסיפאט (בקטלאנית: Club Esportiu Principat או בקיצור פרינסיפאט) היה מועדון כדורגל אנדורי ששיחק בליגת העל האנדורית, ומקורו בעיר אנדורה לה ולה. המועדון נוסד ב-1989 והיה אחד המועדונים המקימים והבולטים של ליגת העל האנדורית המקצוענית ב-1995, והוא זכה באליפות הליגה בשלושת העונות הראשונות של הליגה מ-1996 ועד 1999. כמו כן הוא זכה ב-5 גביעי מדינה אנדורים מ-1995 ועד 1999 ברצף. בהמשך הוא דעך וב-2015 המועדון התפרק.

== היסטוריה ==
המועדון נוסד בשנת 1989, ומקור במסעדת התומכים של אוהדי קבוצת ריאל מדריד בשם: "Penya Madridista Restaurant Charlie's" (מועדון התומכים של ריאל מדריד של מסעדת צ'רלי) בתור Club Esportiu Principat. פרינסיפאט היה המועדון הראשי בעיר אנדורה לה ולה, לאחר שהשיג את שיא שלושת תוארי אליפות הליגה הראשונים ברציפות בין 1996 ל-1999 וחמישה גביעי גביע רצופים בין 1995 ל-1999.

בשנת 1997 המועדון עשה היסטוריה בהיותו המועדון האנדורי הראשון שמשתתף בתחרות אירופית מול המועדון הסקוטי דנדי יונייטד. הקבוצה העפילה שלוש פעמים למוקדמות התחרויות האירופיות (גביע אופ"א) לאורך 1997 ו-1999, אך הודחה בכל פעם בסיבוב הראשון במוקדמות, ובכך דורגה במקום האחרון בטבלת כל הזמנים של כל גביעי אירופה עם 6 הפסדים ו-48 שערים שספג.

אף על פי שפרינסיפאט היה אחד המועדונים המצליחים ביותר באנדורה עד 1999 מאז, המועדון הגיע רק למקום השלישי בליגה הרגילה של עונת 2008/2009 ושש פעמים חצי הגמר של גביע המדינה במהלך העונות: 2000/2001, 2001/2002, 2003/2004, 2004/2005, 2008/2009 ו-2009/2010.

מאז הקמת ליגת העל של אנדורה ב-1995 שיחקה פרינסיפאט בצמרת, עד לשנת 2014 אז הקבוצה ירדה לליגת המשנה לאחר שסיימה במקום השמיני בליגה הבכירה.
המועדון נרשם ב"סגונדה דיוויזיון" לאחר ירידתו לליגה השנייה בסיום עונת 2013/2014 אך פרש מהתחרות במהלך הסיבוב הראשון. עם זאת, קבוצות נמוכות ונבחרות נוער המשיכו להתחרות בתחרויות שלהן. בשנת 2015 המועדון לא היה רשום בתחרות ארצית כלשהי, והתפרק.

== תארים ==
* ליגת העל האנדורית (3): 1996/1997, 1997/1998, 1998/1999
* הגביע האנדורי (5): 1994/1995, 1995/1996, 1996/1997, 1997/1998, 1998/1999

==קישורים חיצוניים==
* 

קטגוריה:קבוצות כדורגל אנדוריות
קטגוריה:קבוצות כדורגל שהוקמו ב-1989
קטגוריה:קבוצות כדורגל שהתפרקו
פטר גנדלוביץ'

פטר גנדלוביץ (בצ'כית: Petr Gandalovič; נולד ב-15 באוגוסט 1964) הוא פוליטיקאי ודיפלומט צ'כי, ואחד מהחברים המייסדים של המפלגה הדמוקרטית האזרחית. גנדלוביץ' כיהן כשר החקלאות של צ'כיה בשנים 2007–2009, וכשגריר צ'כיה בארצות הברית בשנים 2011–2017.

==ראשית חייו==
נולד ב-15 באוגוסט 1964 בפראג, בירת צ'כוסלובקיה. גנדלוביץ' למד בבית ספר תיכון באוסטי נד לבם בשנים 1978–1982, והמשיך ללמוד בבית הספר למתמטיקה ופיזיקה באוניברסיטת קארל בפראג בין השנים 1982–1987. לאחר מכן לימד בבית ספר תיכון באוסטי נד לבם עד 1990.

==קריירה פוליטית==
בשנת 1989, גנדלוביץ' היה חבר מייסד בתנועת הפורום האזרחי, ונבחר כחבר באספה הפדרלית של צ'כוסלובקיה בשנת 1990. בשנה שלאחר מכן הוא היה אחד ממייסדי המפלגה הדמוקרטית האזרחית.

ב-1992 מונה לסגן השר לאיכות הסביבה, וב-1994 הפך ליועץ של שר החוץ. ב-1997 הוא הפך לקונסול הכללי של צ'כיה בעיר ניו יורק סיטי, לפני שחזר לצ'כיה ב-2002 כדי לכהן במשך קדנציה אחת כראש עיריית אוסטי נד לבם.

בשנת 2006 הפך לסגן יו"ר המפלגה הדמוקרטית האזרחית, וכיהן כשר לפיתוח אזורי (2006–2007) ולאחר מכן כשר החקלאות (2007–2009) תחת ראש הממשלה מירק טופולנק.

בשנת 2011 מונה לשגריר בארצות הברית במקום פטר קולאר וכיהן בתפקיד עד לשנת 2017.

==קישורים חיצוניים==

* [https://web.archive.org/web/20070312101744/http://www.gandalovic.cz/ דף הבית של גנדלוביץ']

קטגוריה:פוליטיקאים צ'כים
קטגוריה:שגרירי צ'כיה
קטגוריה:דיפלומטים צ'כים
קטגוריה:שגרירי צ'כיה בארצות הברית
קטגוריה:בוגרי אוניברסיטת קארל בפראג
קטגוריה:צ'כים שנולדו ב-1964
ציקלובוטאן

ציקלובוטאן (Cyclobutane) הוא ציקלואלקאן שנוסחתו C<sub>4</sub>H<sub>8</sub>. המולקולה היא טבעת של 4 אטומי פחמן הקשורים זה לזה בקשר בודד וכל אחד קשור ל 2 אטומי מימן.

החומר סונטז לראשונה בשנת 1907 בידי ריכרד וילשטֶטר באמצעות הידרוגנציה של ציקלובוטן בקטליזה של ניקל. 

זווית הקשר בין הפחמנים סוטה משמעותית מהזווית הטטראדרלית ולכן אנרגיית הקשר פחמן-פחמן נמוכה מאשר באלקאנים דוגמת בוטאן והמולקולה אינה יציבה מעל טמפרטורה של 500°C. המולקולה אינה מישורית, אחד מאטומי הפחמן נמצא בזווית של 25° למישור בו נמצאים שלושת אטומי הפחמן האחרים בקונפורמציה המכונה "פרפר". כך זווית הקשר קטנה מ90° ובאופן זה אטומי המימן על פחמנים סמוכים אינם בקונפורמציה סכוכה (אקליפס). 
קונפורמציית "פרפר" בציקלובוטאן
==קישורים חיצוניים==

קטגוריה:ציקלואלקאנים
סרקיאורניס

סרקיאורניס (שם מדעי: Serikornis; מילולית: "עוף משי") הוא סוג נכחד של דינוזאור ממשפחת האנכיאורניטיים, אשר התגלה בתצורות טיאוג'ישן (Tiaojishan Formation) שבליאונינג, סין. הסוג תואר ב-2017 בידי החוקר Lefèvre עקב דמיון הנוצות למבנה הנוצות של תרנגול המשי. ונכלל בו מין יחיד - Serikornis sungei. הוא התקיים בתור היורה שלפני 165 עד 162 מיליון שנה מזמננו.
== מאפיינים ==
הסרקיאורניס ידוע ממספר ממצאים בודדים של פרט בודד, אשר הכילו נוצות ממגוון סוגים שמוקמו לאורך העורף, הגפיים הקדמיות ונוצות ארוכות יותר לאורך הרגליים האחוריות והזנב.

הוא הגיע לאורך משוער של 45 ס"מ בלבד ובמראהו דמה מעט לעופות האמיתיים, אך היה פרימיטיבי יותר, חסר יכולת תעופה והיה בעל מאפיינים של תרופודים דמויי דרומזאוריים כמו המיקרורפטור. עם זאת הוא היה קרוב בעיקר לאנכיאורניס וקרוביו ואולי יכל לדאות מבין הענפים ביערות סין.

מבנה לסתותיו המכילות שיניים חרוטיות רבות מעיד שהיה צייד של טרף קטן כמו חרקים ועכבישים.

==קישורים חיצוניים==

קטגוריה:אנכיאורניטיים
קטגוריה:דינוזאורים שחיו ביורה תיכון באסיה
קטגוריה:מאובני טקסונים שתוארו ב-2017
יצחק וייס (וערבוי)

הרב יצחק וייס (נולד בין ה'תר"ל לה'תרל"ה, 1870 ל-1875 – כ"ו בתמוז ה'תש"ב, 11 ביולי 1942) היה רבן של העיירות וערבוי שבהונגריה וקדלבורג הסמוכה לפרשבורג. תלמיד השבט סופר ובעל הניר לדוד, ובעל שו"ת שיח יצחק. נרצח עם משפחתו וקהילתו בשואת יהודי סלובקיה.<ref></ref>

== ביוגרפיה ==
הרב יצחק וייס נולד למרים וישעיה יששכר וייס בעיירה פרשבורג. למד בישיבתו של השבט סופר, שמסופר שאמר עליו שהוא "ארון הספרים שלי", והיה מרבה ללמוד איתו בחברותא. גם הרב דוד ניימן העיד בהסכמתו על בקיאותו הרבה בכל מרחבי התורה.<ref></ref> בשנת תרנ"ד החל ללמד בבית המדרש "מכבדי ומענגי השבת", עד לשנת תרס"ד. בשנת תרס"ד התקבל לכהן כרבה של העיירה קדלבורג הסמוכה לפרשבורג. בתפקיד זה כיהן עד לשנת תרע"ו אז החל לכהן כרבה של ורבוי, תפקיד אותו נשא עד מותו.

אחיו הוא הרב שבתי שעפטעל וייס, מחבר ספר הלכתא רבתא לשבת.

בשנת תש"ב ניספה בשואת יהודי סלובקיה יחד עם אשתו וילדיו וכל יהודי העיירה, שנשלחו יחד למחנה ההשמדה, בלזיץ או מיידנק.<ref></ref>

הרב שמואל הלוי ואזנר העיד עליו "וזכיתי להכירו ולישא וליתן אתו בדברי תורה, והיה בקי עצום בכל מכמני התורה כי לא שכח לעולם - והכל שגור בפיו - הלכה ואגדה שו"ת וספורי הדורות".<ref></ref>

צאצאיו הוציאו לאור את כתביו בהם ספר חידושים על התורה וספר שו"ת בשם שיח יצחק.

== ספריו ==
* אבני בית היוצר, חידושים בנוגע לקברות וציונים של צדיקים. פקש, תר"ס.
* שיח יצחק, על התורה. ירושלים תש"נ. בהוצאת מכון ירושלים.
* שיח יצחק, שו"ת. ירושלים תשנ"ה. בהוצאת מכון ירושלים.
* אלף כתב, בשני חלקים, עובדות אמרי קודש והנהגות מגדולי הדורות. בני ברק תשנ"ה, בהוצאת מכון זיכרון.

== הערות שוליים ==

קטגוריה:רבנים הונגרים
קטגוריה:רבנים שנספו בשואה
קטגוריה:הונגרים שנפטרו ב-1942
אליפות אירופה בכדורסל 2025

אליפות אירופה בכדורסל 2025, המכונה גם יורובאסקט 2025, תהיה האליפות היבשתית ה־42 שמאורגנת על ידי פיב"א אירופה. באליפות ישתתפו 24 נבחרות לאומיות בכדורסל ממדינות אירופה.

בדומה לשלוש המהדורות הקודמות, הטורניר יתארח במשותף במספר מדינות: לטביה, קפריסין, פינלנד ופולין.

== בחירת מארחות ==
פיב"א אירופה פתחה שלוש אפשרויות הצעות לאירוח: לארח בית בשלב הבתים, לארח את סיבוב הפלייאוף או לארח את הטורניר כולו. באליפויות 2015, 2017 ו-2022, שנערכו באותו אופן, כל אחד מהטורנירים התארח בארבע מדינות.

שש מדינות הגישו מועמדות נפרדת לארח את יורובאסקט 2025:
* (קייב, לבוב ודניפרו)
* (בודפשט)
* (ריגה)
* (טמפרה)
* (לימסול)
* (פרם)

במהלך פגישתה ב-28 במרץ 2022 בחרה מועצת המנהלים של פיב"א אירופה בלטביה, קפריסין ופינלנד לארח את הטורניר, כאשר לטביה תארח את שלב הנוקאאוט. אוקראינה הייתה אופציה להיות המארחת הרביעית בשלב הבתים, אך בשל הפלישה הרוסית לאוקראינה נבחרה פולין למדינה הרביעית שתארח את הטורניר.

== מוקדמות ==
תהליך המוקדמות החל בנובמבר 2021, עם עשר נבחרות שהשתתפו בטרום המוקדמות, כולל שמונה הנבחרות שהודחו ממוקדמות גביע העולם 2023. מארחות הטורניר השתתפו במוקדמות, אף על פי שהעיפלו אוטומטית ליורובאסקט.

=== נבחרות שהעפילו ===
{| class="wikitable sortable"
!נבחרת
!סיבת העפלה
!תאריך העפלה
!מספר הופעה
!הופעה אחרונה
!הישג שיא
|-
|
|rowspan=4|מארחת
|rowspan=3|29 במרץ 2022
|15
|2017
|
|-
|
|18
|2022
|
|-
|
|1
|—
|
|-
|
|17 בספטמבר 2022
|30
|2022
|
|}

== קישורים חיצוניים ==
*

== הערות שוליים ==

קטגוריה:אליפויות אירופה בכדורסל
קטגוריה:לטביה: כדורסל
קטגוריה:פולין: כדורסל
קטגוריה:פינלנד: כדורסל
קטגוריה:קפריסין: כדורסל
קטגוריה:טמפרה
קטגוריה:קטוביץ
קטגוריה:לימסול: ספורט
קטגוריה:ריגה: ספורט
קטגוריה:תחרויות כדורסל בפולין
קטגוריה:תחרויות ספורט בקפריסין
קטגוריה:תחרויות ספורט בפולין
קטגוריה:תחרויות ספורט בפינלנד
קטגוריה:תחרויות ספורט בלטביה
Dreamin' (מיני-אלבום)

(בעברית: חולמת) הוא המיני-אלבום השני של הזמרת הישראלית עדי אולמנסקי. הוא מונה חמש רצועות, שבוצעו בשפה האנגלית והופקו על ידי אולמנסקי. האלבום יצא באופן עצמאי בפורמט תקליטור בלבד, ואף פורסם בשירותי הזרמות המוזיקה השונים, כמו ספוטיפיי ואפל מיוזיק. הסינגל המוביל מתוכו, "", הוא שיתוף פעולה עם KDC.

== רשימת רצועות ==

== הערות שוליים ==

קטגוריה:מיני-אלבומים מ-2016
קטגוריה:אלבומי עדי אולמנסקי
קטגוריה:מיני-אלבומים באנגלית
Bad Intentions

Bad Intentions (בעברית: כיוונים רעים) הוא אלבום האולפן השני של הזמרת הישראלית עדי אולמנסקי. הוא יצא לאור בהוצאה עצמאית ב-15 באוקטובר 2018. כל רצועותיו הופקו על ידי אולמנסקי, ובוצעו בשפה האנגלית.

== רשימת רצועות ==

== הערות שוליים ==

קטגוריה:אלבומי 2018
קטגוריה:אלבומי עדי אולמנסקי
קטגוריה:אלבומים באנגלית
אדם דלימחנוב

אדם סולטנוביץ' דלימחנוב (ברוסית: Адам Султанович Делимханов; נולד ב־25 בספטמבר 1969) הוא מדינאי רוסי. סגן יו"ר ממשלת הרפובליקה הצ'צ'נית בשנים 2006–2007. חבר בדומא הממלכתית של הפדרציה הרוסית של הכינוס ה־5, ה־6 וה־7. חבר במפלגת רוסיה המאוחדת. בדומא הממלכתית של הכינוס השביעי היה חבר ועדת הדומא הממלכתית לביטחון ולמלחמה בשחיתות.

ב־26 באפריל 2022 הוא קיבל את התואר גיבור הפדרציה הרוסית על השתתפותו בפלישה הרוסית לאוקראינה<ref></ref>.

==ביוגרפיה==
אדם דלימחנוב נולד ב-25 בספטמבר 1969 בצ'צ'ניה. הוא קרוב משפחה של רמזן קדירוב.

במחצית השנייה של שנות ה-90 היה דלימחנוב נהגו של מפקד השדה הצ'צ'ני סלמאן ראדויב . ב-1999, הוא עבר לצד הכוחות הפדרליים.

בבחירות ב-2 בדצמבר 2007 נבחר דלימחנוב לדומא הממלכתית. בדומא הוא מכהן בתפקיד סגן יו"ר הוועדה לענייני פדרציה ומדיניות אזורית.

ביולי 2014 הטיל משרד האוצר האמריקאי סנקציות על דלימחנוב. הם קובעים הקפאת נכסים בארצות הברית ואיסור על עסקאות מסחריות עם אזרחי מדינה זו.

במרץ 2019 אישרה ועדת החוץ של הקונגרס האמריקאי הצעת החלטה על סנקציות על רצח בוריס נמצוב. יוזם החקירה על פעילותו הפיננסית של מנהיג צ'צ'ניה היה חבר הקונגרס טום מלינובסקי. דלימחנוב הוא נאשם בחבילת סנקציות זו, יחד עם ראש הרפובליקה קדירוב, במסגרתה מתוכנן להפעיל אמצעים מגבילים ולבדוק נכסים במדינות ערב<ref></ref>.

בדירוג של 500 מיליארדרים רוסים שערך מגזין Finance בתחילת 2011, אדם דלימחנוב תפס את המקום ה-314. ההון שלו הוערך ב-300 מיליון דולר או 9.1 מיליארד רובל<ref>https://web.archive.org/web/20120605031517/http://m2011.finansmag.ru/</ref>.

==קישורים חיצוניים==

==הערות שוליים==

קטגוריה:צ'צ'נים
קטגוריה:גיבורי הפדרציה הרוסית
קטגוריה:חברי הדומה הממלכתית
קטגוריה:רוסים שהוטלו עליהם סנקציות של מחלקת האוצר של ארצות הברית
קטגוריה:מקבלי עיטור הידידות (רוסיה)
קטגוריה:רוסים שנולדו ב-1969
סידני לוהמן

סידני לוהמן (בגרמנית: Sydney Matilda Lohmann; נולדה ב-19 ביוני 2000) היא כדורגלנית גרמנייה, המשחקת בעמדת הקשרית בבאיירן מינכן מהבונדסליגה לנשים ובנבחרת גרמניה.

==קריירת מועדונים==
===נוער===
לוהמן החלה את קריירת הנוער שלה ב-2016, כשהצטרפה לקבוצת פירסטנפלדברוק. לקראת עונת 17–2016, עברה לוהמן למחלקת הנוער של באיירן מינכן מבונדסליגה לנשים.
במהלך עונה זו השתתפה בשישה משחקים בבונדסליגה הצעירה וכבשה שני שערים. את שערה הראשון כבשה בהופעת הבכורה שלה ב-17 בספטמבר 2016 בניצחון 3:1 על קבוצת הנוער של נירנברג. במקביל השתתפה במשחקיה של הקבוצה בבונדסליגה השניה.

===בוגרים===
ב-19 במרץ 2017 ערכה את הופעת הבכורה שלה בבונדסליגה לנשים, בהפסד באיירן 2:0 לוולפסבורג. את שערה הראשון כבשה ב-5 בנובמבר 2017, בניצחון 3:1 על דואיסבורג. ב-4 באוקטובר 2020 כבשה שער בפנדל בניצחון 2:0 על אסן. שער זה היה השער ה-1000 של באיירן בבונדסליגה.

בעונת 21–2020 זכתה באליפות הבונדסליגה יחד עם באיירן, כשהקבוצה מסיימת את העונה במרחק 2 נקודות מהיריבה המושבעת, וולפסבורג.
באיירן מינכן בבונדסליגה לנשים ב-2018]]

==קריירה בינלאומית==
===נבחרות צעירות===
לוהמן ערכה את הופעת הבכורה שלה בנבחרת גרמניה עד גיל 15 ב-28 באוקטובר 2014, בניצחון 13:0 על נבחרת סקוטלנד עד גיל 15, בגלאזגו. את צמד שעריה כבשה יומיים לאחר מכן, במשחק נוסף מול סקוטלנד, שהסתיים בתוצאה 8:0.

יחד עם נבחרת גרמניה עד גיל 16, השתתפה ב-2015 בטורניר הגביע הנורדי בדנמרק.

במאי 2016 השתתפה יחד עם נבחרת גרמניה עד גיל 17 באליפות אירופה עד גיל 17 בבלרוס. כשהיא משתתפת בשני משחקים, סייעה לנבחרתה לזכות בטורניר.

באפריל 2018 השתתפה יחד עם נבחרת גרמניה עד גיל 19 במוקדמות אליפות אירופה עד גיל 19.

===נבחרות בוגרות===
ב-10 בנובמבר 2018 ערכה לוהמן את הופעת הבכורה שלה בגרמניה, בניצחון 5:2 על נבחרת איטליה במסגרת משחק ידידות.

את שערה הראשון כבשה ב-22 בספטמבר 2020, במסגרת מוקדמות יורו 2022, בניצחון 3:0 על מונטנגרו.

לקראת יורו 2022, זומנה לוהמן לסגל הנבחרת על ידי המאמנת מרטינה פוס-טקלנבורג. בטורניר הגיעה נבחרת גרמניה עד לגמר, בו הפסידה לאנגליה. לוהמן שותפה ב-4 משחקים במהלך הטורניר, ועלתה כמחליפה במשחק הגמר.

==הישגים ותארים==
באיירן מינכן
* הבונדסליגה השנייה לנשים: 2017
* הגביע הגרמני לנשים; מקום שני: 2018
* בונדסליגה: 2021

נבחרת גרמניה
* יורו עד גיל 17: 2016, 2017
* יורו עד גיל 19; מקום שני: 2018
* יורו 2022; מקום שני: 2022

== קישורים חיצוניים ==

== הערות שוליים ==

2022 09
קטגוריה:כדורגלנים גרמנים
קטגוריה:כדורגלניות גרמניות
קטגוריה:קשרי כדורגל גרמנים
קטגוריה:קשריות כדורגל גרמניות
קטגוריה:כדורגלני באיירן מינכן
קטגוריה:כדורגלניות באיירן מינכן
קטגוריה:כדורגלני נבחרת גרמניה
קטגוריה:כדורגלניות נבחרת גרמניה
קטגוריה:כדורגלניות באולימפיאדת פריז (2024)
קטגוריה:זוכות מדליית ארד אולימפית גרמניות: כדורגל
קטגוריה:ילידות 2000
קטגוריה:גרמניות שנולדו במאה ה-20
קטגוריה:גרמנים שנולדו ב-2000
פרשת מותה של מהסא אמיני

מהסא (ז'ינה) אמיני (בפרסית: مهسا امینی; בכורדית: مەھسا ئەمینی; 21 בספטמבר 1999, סאקז – 16 בספטמבר 2022, טהראן)<ref name=":0"></ref> הייתה אזרחית איראן ממוצא כורדי שנעצרה ועונתה על ידי סיירת ההדרכה של ממשלת איראן, חוליית משטרה האחראית על יישומן של תקנות החג'אב במדינה, לאחר שלדעתם לא לבשה את החג'אב שלה כראוי. לאחר מכן, לטענת השלטונות, נכנסה לתרדמת בשל אי-ספיקת לב ומתה כעבור יומיים. מותה הטרגי הוביל להפגנות באיראן ולעלייה לקברה, והפך לסמלן של הנשים המתנגדות לתקנות החג'אב. בשל כך זכתה לתהילה ציבורית רחבה במדינה ומחוצה לה.

== ביוגרפיה ==
מהסא אמיני הייתה אזרחית איראנית בת 22, במקור מסאקז שבמחוז כורדסתאן. אחיה, כיארש, היה איתה בזמן מעצרה.

== מעצרה ומותה ==
אמיני נעצרה על ידי שוטרי סיירת ההדרכה בסביבות השעה 6 בערב ביום שלישי, 14 בספטמבר 2022, בסמוך לתחנת המטרו שהיד חקאני שעל הכביש המהיר שהיד חקאני בטהרן, בעת שהייתה עם אחיה, כיארש אמיני. נאמר לו שהיא תועבר לבית המעצר כדי לעבור "שיעור תדרוך" ותשתחרר שעה לאחר מכן. במקום זאת, היא פונתה לבית החולים כסרא באמבולנס.

במשך יומיים הייתה אמיני בתרדמת בבית החולים כסרא בטהרן. לאחר שהידיעה עברה בתקשורת, התקוממו רבים נגד תקנות החג'אב במדינה פעם נוספת. היא מתה ביחידה לטיפול נמרץ ב-16 בספטמבר.<ref name=":0" />

=== הוכחות לאלימות ===
ראשית, אחיה, כיארש, הבחין בחבלות בראשה וברגליה. לאחר מכן העידו הנשים שעוכבו עמה כי היא הוכתה קשות בשל התנגדותה לעלבונות השוטרים שעצרו אותה. מספר רופאים העידו כי מהסא אמיני סבלה מפגיעה מוחית, בהסתמך על התסמינים הקליניים שנמצאו בה. הדבר כלל דימום מאוזניה וחבלות מתחת לעיניה. ברשתות הופצו סרטונים על האלימות שחוותה. ערוץ האופוזיציה איראן אינטרנשיונל חשף את צילומי הגולגולת והחזה שלה מבית החולים – המראים שאמיני חוותה חבלות חמורות מאוד שככל הנראה הביאו למותה.

== הפגנות ותמיכה ==

כרזה עם פניה של מהסא אמיני וציור גרפיטי עם הסיסמה [[אישה, חיים, חירות המזוהה עם ההפגנות בעקבות מותה, בקריית המלאכה, תל אביב, 2023.]]
סדרה של הפגנות פרצו לאחר מותה, האלימות שבהן התרחשו בסאקז, עיר הולדתה. חלקם צעקו סיסמאות כמו "זן - זנדגי - אזאדי: נשים, חיים, חופש" ו-"מוות לדיקטטור".<ref name=":1"></ref> הפגנות אלו דוכאו על ידי כוחות המשטרה המיוחדים של איראן.<ref name=":1" /> הפגנות התקיימו גם מחוץ לבית החולים קסרה בטהרן, חלקן דוכאו על ידי כוחות הביטחון, הכוחות דיכאו את המפגינים באמצעות שימוש בגז פלפל.

שלושה ימים לאחר מעצרה של מהסא אמיני, הפגנות נוספות הביאו ל-30 פצועים בקרב המפגינים. שלושה ימים לאחר מותה, אנשים המשיכו למחות כנגד הממשל בערים שונות, ובמהלך תקופה זו, ההאשטאג #MahsaAmini הפך לאחד ההאשטאגים הנכתבים ביותר בטוויטר הפרסי. מספר הציוצים והציוצים מחדש של האשטאגים הללו עלה על שני מיליון.

באוקטובר 2023 הוענק פרס סחרוב לחופש המחשבה לאמיני ולתנועת המחאה שהחלה בעקבות מותה.

== ראו גם ==
* מחאת החיג'אב באיראן
* פרשת מותה של נדא אגא-סולטאן
* זכויות האדם באיראן
* פרשת מותה של ארמיטה גרוואנד
* אישה, חיים, חירות

== קישורים חיצוניים ==

== הערות שוליים ==

קטגוריה:הרפובליקה האסלאמית של איראן: היסטוריה
קטגוריה:איראן: מעמד האישה
קטגוריה:מחאות מתמשכות
קטגוריה:מחאות ב-2022
קטגוריה:2022 באיראן
קטגוריה:אלימות נגד נשים: איראן
היפוליטוס מתבאי

היפוליטוס מתבאי (ביוונית: Ἱππόλυτος ὁ Θηϐαῖος) היה סופר ביזנטי מסוף המאה ה-7 או תחילת המאה ה-8. הכרוניקה שלו, שנשתמרה רק בחלקה, היא מקור חשוב במיוחד לכרונולוגיה של הברית החדשה.

קטעים שנשתמרו מפוזרים בכ-40 כתבי יד, ועוסקים בעיקר במשפחה הקדושה. על פי הכרוניקה של היפוליטוס, ישו נצלב בשנת 30 לספירה, ומרים, אמו של ישו חיה עוד 11 שנים, ומתה בשנת 41 לספירה.

הכרוניקה מצוטטת פעמיים ב"הערות כרונולוגיות קצרות" שקובצו תחת הקיסר הביזנטי קונסטנטינוס החמישי (קיסר בשנים 741–775). אפיפאניוס הנזיר , שכתב בתחילת המאה ה-9, מציין את היפוליטוס כאחד מהמקורות עליהם נסמך אודות חיי הבתולה הקדושה. קטע אחר מוסר כי לאחר עליית ישו השמימה, המשיכה מרים להתגורר בירושלים בבית שנרכש על ידי יוחנן השליח באמצעות הירושה מאביו זבדי . מסורת זו אודות בית מרים בירושלים נזכרת לראשונה על ידי סופרוניוס מירושלים (מת בשנת 638). בהתבסס על עדויות כאלה, תקופת פעילותו של היפוליטוס הייתה בערך בין השנים 650 ל-750.

המהדורה הראשונה של חלקים שנשתמרו מהכרוניקה פורסמה על ידי עמנואל שלסטראטה בשנת 1692.<ref>Antiquitas Ecclesiæ dissertationibus, monimentis ac notis illustrata, Rome, 1692, 510-513.</ref> הטקסט נערך שוב על ידי ז'אק פול מין ב-"Patrologia Graeca" . מהדורה ביקורתית יצאה לאור בשנת 1898 בידי פרנץ דיקאמפ.<ref>Franz Diekamp, Hippolytos von Theben. Texte und Untersuchungen, Münster, Aschendorff, 1898.</ref>

== הערות שוליים ==

קטגוריה:היסטוריונים ביזנטים
קטגוריה:כרוניקנים
קטגוריה:מחברים כותבי יוונית
ריי פורטר

ריימונד "ריי" פורטר (באנגלית: Raymond "Ray" Porter; נולד ב-9 ביולי 1965) הוא שחקן ומספר ספרי אודיו אמריקאי הידוע ביותר בזכות גילום הנבל דארקסייד מבית DC קומיקס בסרט "ליגת הצדק: גרסת סניידר".

== קריירה ==
לאחר שהופיע בתוכניות טלוויזיה רבות, הוא זכה לתשומת לב כאשר לוהק לתפקיד דארקסייד בסרט "ליגת הצדק" משנת 2017, והפך לשחקן הראשון שלוהק לתפקיד הדמות בסרט באורך מלא.<ref></ref> עם זאת, דארקסייד לא הופיע בגרסה הקולנועית,<ref></ref> כלומר שהסרט "ליגת הצדק: גרסת סניידר" סימן את הופעת הבכורה של הדמות בסרט לייב אקשן.<ref></ref> פורטר גילם את דארקסייד באמצעות שימוש בלכידת תנועה<ref></ref> ו"עבר כמה התעמלות קוליות שונות בניסיון לפענח את הקול".<ref></ref>

== פילמוגרפיה ==

=== סרטים ===
{| class="wikitable"
!שנה
!כותרת
!תפקיד
!הערות
|-
| rowspan="2" |2000
|כמעט מפורסמים
|רודי מיק<ref name="Roles"></ref>
|
|-
|הדחליל
|הרוזן גרישם
| rowspan="2" |דיבוב
|-
|2009
|The Path of Atticus: Gods and Monsters
|טיפון
|-
|2010
|הנמלטות
|חבר להקה<ref></ref>
|
|-
|2011
|הקטר הכחול שיכול
|רכבת הסיוט
|דיבוב
|-
|2012
|ארגו
|.First A.D<ref name="Roles" />
|
|-
|2021
|ליגת הצדק: גרסת סניידר
|דארקסייד<ref name="Characters"></ref><ref></ref><ref></ref><ref></ref>
|דיבוב ולכידת תנועה
|-
| rowspan="2" |2023
|ירח המרד
|היקמן
|
|-
|אדמירל נובל
|
|
|}

=== טלוויזיה ===
{| class="wikitable"
!שנה
!כותרת
!תפקיד
!הערות
|-
|1998
|מרפי בראון
|גבר צעיר
|פרק 1
|-
|1999-2001
|ER
|סם ברודר
|3 פרקים
|-
|2001
|פרייז'ר
|דוויין
| rowspan="4" |פרק 1
|-
|2002
|ויל וגרייס
|אבא
|-
| rowspan="2" |2003
|In-Laws
|ג'ף
|-
|L.A. Dragnet
|
|-
|2003-2004
|הטיטאנים
|דמויות נוספות
|דיבוב; 16 פרקים
|-
| rowspan="2" |2005
|החיים היפים של זאק וקודי
|דריק
|פרק 1
|-
|Bible Battles
|אברהם
|סרט תיעודי בטלוויזיה
|-
|2006
|מדיום
|אדם במיני גולף
|פרק 1
|-
|2007
|הקרב האחרון של ה-300
|כוהן האורקל
|סרט תיעודי בטלוויזיה
|-
|2008
|מונק
|דייל "הלווייתן" בידרבק
| rowspan="3" |פרק 1
|-
| rowspan="4" |2009
|פילדלפיה זורחת
|ג'רי
|-
|סאות'לנד
|רוי
|-
|CSI
|קרל ואן גוך
|פרק 1<ref name="Television" />
|-
|המפענחת
|אדריאן בק
|פרק 1
|-
| rowspan="2" |2010
|צדק פרטי
|הסטלר ג'ונס
|3 פרקים<ref name="Roles" />
|-
|ילדי האנרכיה
|ראש אדום
|פרק 1<ref name="Characters" />
|-
|2012
|ג'ורג' הסקרן
|האל המיילל
|דיבוב; פרק 1
|-
| rowspan="2" |2014
|חסרי בושה
|הבוס של ליפ
|2 פרקים<ref name="Characters" />
|-
|המנטליסט
|וויק אמון
|פרק 1<ref name="Television"></ref>
|-
|2018
|משפחה מודרנית
|לאזלו
| rowspan="4" |פרק 1
|-
|2019
|הילדים בסדר
|ארני
|-
| rowspan="3" |2022
|נעמי
|ברוטוס
|-
|מוקד 911
|יוג'ין
|-
|צבא המתים: וגאס האבודה
|TBA
|דיבוב<ref></ref>
|}

=== משחקי וידאו ===
{| class="wikitable"
!שנה
!כותרת
!תפקיד
|-
|1996
|Clandestiny
|
|-
|1998
|Tender Loving Care
|קול רדיו #1
|-
| rowspan="2" |2010
|ביושוק 2
|מארק מלצר
|-
|Medal of Honor
|לוחם אקדח 06
|}

== קישורים חיצוניים ==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1965